производител износител заяви, че като представителна държава следва да бъде избрана Индия. Според това дружество е имало най-малко двама производители на произвеждания от този производител износител конкретен вид на продукта. Освен това дружеството заяви, че брутният национален доход (БНД), използван от Световната банка за класиране на държавите, не е подходящ показател за оценка на равнището на икономическо развитие на дадена държава, тъй като БНД на глава от населението не представя по подходящ начин в обобщен вид равнището на развитие на съответната държава, нито пък измерва по подходящ начин благоденствието. Дружеството заяви, че вместо този показател, следва да се използва БВП.
 (124)
 Във връзка с това Комисията отбелязва, че в основния регламент е предвидено, че представителната държава следва да има равнище на развитие, което е сходно с това на държавата на износа. В него обаче не се съдържат никакви други изисквания за избора на подходяща представителна държава. Комисията реши, че подходящият източник на тази информация е базата данни на Световната банка. Тази база данни позволява на Комисията да разполага с достатъчен брой потенциално подходящи представителни държави със сходно равнище на развитие, за да избере най-подходящия източник на информация за разходите и цените, при които няма нарушения. Освен това става въпрос за класиране въз основа на обективен критерий, който се използва последователно във всички случаи, когато определянето на нормалната стойност се извършва въз основа на разпоредбите на член 2, параграф 6а от основния регламент, което гарантира еднаквост и равно третиране в рамките на различните процедури. БНД се използва от Световната банка при извършваното от нея класиране на икономиките в групи по доходи, като се следва методиката на политиката на оперативно отпускане на заеми на Световната банка. Тъй като при него се вземат предвид всички доходи в дадена национална икономика, независимо от произхода им, той адекватно отразява общата икономическа дейност в рамките на дадена държава.
 (125)
 В същото време Комисията отбелязва, че Индия е включена в списъка на държавите с ниски до средни доходи в класацията на Световната банка, и поради това не е на равнище на развитие, сходно с това на Китай. В резултат на това Индия не може да се счита за подходяща представителна държава за Китай. Поради това Комисията отхвърли това твърдение.
 (126)
 В коментарите си по бележката от 6 март 2019 г. EUWA и един производител износител изказаха няколко твърдения относно съществуването на производство на продукта, предмет на разследването, в някои от разглежданите държави, наличието на финансови данни, които биха могли да са относими в достатъчна степен за разглежданите държави в случай на консолидирани годишни отчети на международни групи, както и относно наличието на финансови данни за разследвания период.
 (127)
 Комисията разгледа тези твърдения и в бележката от 16 април стигна до заключението, че Колумбия, Малайзия, Мексико, Русия и Тайланд не може да продължат да бъдат вземани предвид за избора на представителна държава, тъй като за разследвания период не бяха налични финансови данни за производителите в Колумбия, Малайзия, Русия и Тайланд. Освен това консолидираните финансови данни, които бяха налични за производителя в Мексико, се отнасяха до група от дружества,